Pomarkunjoki

Pomarkunjoki on Pomarkussa Satakunnan maakunnassa virtaava joki. Se saa alkunsa Pomarkun ja Porin rajalla sijaitsevasta Inhottujärvestä ja virtaa Riuttan sekä Pomarkun kirkonkylän kautta Pomarkun ja Siikaisten rajalla sijaitsevaan Isojärveen. Joen varrella sijaitsevista nähtävyyksistä tunnetuimpiin lukeutuu Pomarkun kirkonkylän kohdalla sijaitseva vuosina 2017-2020 remontoitu Vanhantien kivisilta sekä joen yläjuoksulla sijaitseva Riuttansalmen leirikeskus. Joen vedenkorkeutta säännöstelee sen alkumetreillä sijaitseva Laurinsillan pato.

 Lähteet 

Luokka:Pomarkun joet
Luokka:Merikarvianjoen alaosan alue